### ОБРАЗЕЦ чл. 51, ал. 2 от ЗНЗ

#### Д О Г О В О Р

№ …………………………………………..….

Днес, …………..…г. в гр. ………………………на основание чл.30б, ал. 1, т. 2 от ЗНЗ и чл.51, ал. 2 от ЗНЗ между:

Агенция по заетостта чрез Дирекция “Бюро по труда” в гр. …..…………..……...……...….

представлявана от нейния директор .....................………….………………………….…………..….…..... и упълномощено лице по чл. 13, ал. 3, т. 1 от ЗФУКПС …………………………………………………………………………. ЕИК по БУЛСТАТ ……………………………………………

наричана по-долу “Възложител”, от една страна

и

............……................................................…...……………….…………..……., представлявано от

/ПРЕДПРИЯТИЕ или РАБОТОДАТЕЛ/

неговия ръководител ………...………………………………………………………………………………………………………

и главен счетоводител ………………………………………………………….……………………………...……………………

ЕИК по БУЛСТАТ ……………………………………………………………………………………………….…………………………

наричано по-долу “Работодател”, от друга страна

се сключи настоящия ДОГОВОР за следното:

# I. ПРЕДМЕТ НА ДОГОВОРА

1. Предоставяне от Възложителя на Работодателя средства от Държавния бюджет, под формата на схема за държавна помощ[[1]](#footnote-1), при спазване на изискванията на чл. 33 от Регламент (EC) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014).

1.1.Предоставените от Възложителя на Работодателя средства са в максимален размер ………. лв. (словом в лева) и представляват 75% от общите допустими разходи по схемата за ........ работни места и за период от ….. месеца. Средствата се предоставят по реда и условията на чл.51, ал. 2 от ЗНЗ, за всяко насочено от Възложителя безработно лице с трайни увреждания, наето по трудов договор на пълно работно време, за срок не по малък от 3 месеца, както следва за:

1.2. Трудово възнаграждение за действително отработено време, в размери, ежегодно определяни в Националния план за действие по заетостта за съответната календарна година.

1.3. Допълнителни възнаграждения по минимални размери по Кодекса на труда и нормативните актове за неговото прилагане върху средствата по т. 1.2.

1.4. Дължимите осигурителни вноски за сметка на работодателя, върху полученото, включително начисленото и неизплатено, брутно трудово възнаграждение или неначисленото брутно трудово възнаграждение, включително възнаграждението за основен платен годишен отпуск по чл. 155 или 319 от Кодекса на труда и възнаграждението по чл. 40, ал. 5 от Кодекса за социално осигуряване, съгласно чл.6, ал.3 от Кодекса за социално осигуряване.

2. Средствата по т. 1. се изплащат ежемесечно, в размер до 75 на сто за периода на субсидиране за всяко наето от Работодателя по смисъла на чл. 51, ал.2 от ЗНЗ лице, според действително отработеното време през месеца, но за не по-малко от 3 и не повече от 12 месеца. В случаите, когато периодът на заетост е по-кратък от 12 месеца, средствата по т.1 се намаляват пропорционално.

3. Заетостта на включените по т.1. лица се финансира до отпускане на пенсия за осигурителен стаж и възраст или на професионална пенсия за ранно пенсиониране, но в рамките на регламентирания срок по т.2.

4. Държавната помощ се смята за отпусната от датата на сключване на договора, независимо от датата на плащане на помощта на предприятието.

**II. ЗАДЪЛЖЕНИЯ И ПРАВА НА СТРАНИТЕ**

**5. Работодателят се задължава:**

5.1. На разкритите работни места да назначава безработни лица, когато назначението е нетно увеличение на средносписъчната численост на персонала в предприятието по смисъла на § 1 т. 9 от Допълнителните разпоредби на Правилника за прилагане на Закона за насърчаване на заетостта /ППЗНЗ/ и на чл. 2, т. 32 от Регламент (ЕС) № 651/2014, в сравнение със средния брой на персонала през предходните 12 месеца.[[2]](#footnote-2)

5.1.1. Когато назначението не представлява нетно увеличение на броя на персонала, длъжността трябва да е била овакантена поради доброволно напускане, увреждане, пенсиониране по възраст, доброволно намаляване на работното време или правомерно уволнение поради извършено нарушение, а не в резултат от съкращаване на персонал.[[3]](#footnote-3)

5.2. На разкритите работни места да осигурява заетост на безработни лица за периода на субсидирана заетост за срок от не по-малко от 3 месеца и не повече от 12 месеца, считано от датата на постъпване на работа.

5.3. За всяко работно място по т.5.2. в срок от 10 /десет/ работни дни от утвърждаването на списък/ списъци - Приложение, неразделна част от настоящия договор, за наеманите лица да сключи индивидуални трудови договори за срок не по-малък от 3 месеца или трудови договори за неопределено време с тези лица, като им определи основно месечно трудово възнаграждение, не по-малко от определеното по т.1.2.

5.4. Да представи на Възложителя на хартиен носител или по електронен път с КЕП/сканирани:

5.4.1. В срок от 7 /седем/ работни дни от сключването или изменението на трудовите договори:

5.4.1.1. Заверено копие на трудовите договори на лицето/лицата по т. 5.3.

5.4.1.2. Заверено копие на допълнителните споразумения към сключените трудови договори на лицето/лицата по т. 5.3.

5.4.1.3. График за местонахождението на обекта на работа и работното време на лицето/лицата по т. 5.3. Да информира писмено Възложителя, при отсъствие на лицето/лицата спрямо предоставения график, като посочи причините за тяхното отсъствие, в срок не по-късно от 2 работни дни преди настъпването на планирано отсъствие и не по-късно от деня на настъпването на непланирано отсъствие. В случай, че промяната е свързана с ползването на отпуск за временна неработоспособност, работодателят се задължава да уведоми писмено Възложителя в деня на получаване на документа, удостоверяващ отсъствието. Уведомяването се извършва по един или няколко от информационните канали, посочени в т. 11 от договора.

5.4.2. В срок от 5 /пет/ работни дни от прекратяване на трудовите правоотношения с лицето/лицата по т. 5.3., заверено копие на писмения акт за прекратяването им.

5.5. Да представя ежемесечно на Възложителя до 10-то число на месеца, следващ отчетния месец, на хартиен носител или по електронен път с КЕП/сканирани оригинали на следните документи:

5.5.1. Декларация – искане /по образец/ за внесените/преведените/начислените по реда на Закона за държавния бюджет през отчетния месец осигурителни вноски за сметка на Работодателя по т. 1.4. и за начислените за отчетния месец средства по т. 1. за лицата по т. 5.3.

5.5.2. Отчетна форма /по образец/ за отчетния месец за явяване/неявяване на работа на лицето/лицата по т. 5.3. Отчетната форма се попълва ежедневно и се представя при проверка от Възложителя.

5.5.3. Копие на разплащателна ведомост или официална справка за изплатените поименно средства на лицето/лицата по т. 5.3. през отчетния месец, както и нареждане за масово плащане за извършения банков превод по електронни дебитни карти и банково извлечение, удостоверяващо превода на средства по 5.6.1 и т. 5.6.2.

5.5.4. Заверено от съответните длъжностни лица копие от банково извлечение, удостоверяващо получените средства по договора през отчетния месец.

5.6. Ежемесечно, до 25-то число на месеца, следващ отчетния:

5.6.1. Да извършва банков превод по електронни дебитни карти на лицето/лицата по т. 5.3. на полагащите се възнаграждения по т. 1.2. и т. 1.3. за фактически отработеното време или на база действително заработеното трудово възнаграждение, след удържане на осигурителните вноски за сметка на лицата и дължимия данък по Закон за данъците върху доходите на физическите лица.

5.6.2. Да внася/превежда осигурителните вноски по т. 1.4. за лицето/лицата по т. 5.3.

5.7. Да представя на Възложителя необходимите справки и данни, както и да му оказва съдействие при проверка на изпълнението на договора.

5.8. Работодател – бюджетно предприятие отчита като трансфер получаваните суми по настоящия договор, а разходването отчита по съответните разходни параграфи според естеството и вида на разхода по отделно обособената за това дейност в Единната бюджетна класификация.

**6. Възложителят се задължава**:

6.1. Да проверява в регистъра на НАП регистрирането на трудовите договори на наетите лица по т. 5.3.

6.2. Да превежда ежемесечно, въз основа на вярно попълнени, оформени и приети от Възложителя документи по т. 5.5. в срок до 10 работни дни от ............... число на месеца по банкова сметка на Работодателя, средства от Държавния бюджет по т. 1.

6.3. При наличие на различия в размера на фактически преведените от Възложителя на Работодателя средства и полагащите се плащания за лицето/лицата по т. 5.3., Възложителят уравнява /приспада или доплаща/ разликата при следващо плащане.

6.4. Да извършва проверка, относно изпълнението на условията по Регламент (ЕС) №651/ 2014г.

**7. Работодателят има право:**

**7.1.** Да сключва трудови договори със срок на изпитване по реда на Кодекса на труда.

### III. САНКЦИИ ПРИ НЕИЗПЪЛНЕНИЕ

**8. При неизпълнение на задълженията от Работодателя:**

8.1. По т.5.4.:

8.1.1. За документите по т.5.4.1.1. и т.5.4.1.2. – Възложителят не превежда на Работодателя средствата по т. 1. за съответното лице/лица по т. 5.3. за срока на закъснението.

8.1.2. За документа по т.5.4.1.3. - Работодателят дължи неустойка в размер на 5% върху сумата по т. 1. за съответния месец за съответното лице/лица по т. 5.3.

8.1.3. Възложителят не превежда на Работодателя средствата по т. 1. за съответното лице /лица/ по т. 5.3. за съответния ден, за което Възложителят установи, че работи на обект, различен от посочения в графика по т. 5.4.1.3.

8.1.4. За документите по т.5.4.2. - Работодателят дължи неустойка в размер на 5% върху цялата получена сума - по т.1. за съответното лице по т. 5.3. преди изтичане на срока на задължението по настоящия договор.

8.2. Възложителят не превежда на Работодателя средствата по т. 1. за съответното лице/лица по т. 5.3. за съответния ден, за което Възложителят установи с надлежен протокол, че отсъства от работа без оформени заповед за отпуск, болничен лист или друг документ.

8.3. По т. 5.2. - договорът се прекратява по отношение на съответното работно място и Работодателят дължи неустойка в размер на цялата получена сума по т. 1. ведно със законната лихва за съответното работно място.

8.4. По т.5.5.:

8.4.1. При непредставяне на документите по т. 5.5. до един месец от изтичане на определения срок, Работодателят дължи неустойка в размер на цялата получена сума - по т.1. ведно със законната лихва за съответното лице/лица по т. 5.3.

8.4.2. При декларирана от Работодателя сума по реда на т. 5.5.1., надвишаваща с повече от 20% размера на фактически полагащата се сума за съответния месец /изчислена в съответствие с отчетната форма по т. 5.5.2./, той дължи неустойка в размер на 5% върху разликата между декларираните и фактически полагащите се суми за съответния месец.

8.5. По т.5.6. - при неспазване на регламентирания срок, Работодателят дължи неустойка в размер на 5% върху преведените му средства по т.1. за съответния месец.

8.6. Ако Работодателят прекрати с лице /лица/ по т. 5.3 едностранно трудовото правоотношение по причини, които не са свързани с виновно неизпълнение на трудовите задължения, той възстановява изцяло преведените средства за съответното лице /лица/, ведно със законната лихва.

8.6.1. Ако Работодателят прекрати с лице /лица/ по т. 5.3 трудовото правоотношение по взаимно съгласие, на основание чл. 325, ал.1, т. 1 от КТ работодателят, възстановява изцяло преведените средства за съответното лице /лица/, ведно със законната лихва, освен в срока на изпитване и в случаите на прекратяване по инициатива на лицето.

8.7. Работодателят не търпи санкция по т.8.6. в случай, че трудовият договор е прекратен, поради отпусната пенсия за осигурителен стаж и възраст или професионална пенсия за ранно пенсиониране, но в рамките на регламентирания срок по т.2.

8.8. Работодателят не търпи санкция при едностранно прекратяване на трудовото правоотношение с лице по т.5.3, в срока на изпитване.

8.9. Когато Работодател получи средства от други източници за финансиране на същите разходи, посочени в т.1. на настоящия договор, възстановява получените суми за съответното лице/лица ведно със законната лихва.

8.10. Дължимите от Работодателя суми по този раздел се приспадат от Възложителя при следващо плащане.

8.11. Възстановяването на недължимо платените и надплатените суми, както и на неправомерно получените или неправомерно усвоени средства, се извършва в съответствие с чл. 28к от ППЗНЗ.

8.12. При неспазване на изискванията на Регламент (ЕС) № 651/2014, ЗНЗ и ППЗНЗ, работодателят възстановява пълния размер на предоставените средства по настоящия договор, ведно със законната лихва от момента на получаването до окончателното им изплащане.

8.13. В случай, че Работодателят е декларирал неверни данни в декларация относно обстоятелствата по чл. 56, ал. 1 от ЗНЗ и е получил държавна помощ по смисъла на §1, т.7 от допълнителната разпоредба на Закона за държавните помощи, възстановява на Възложителя пълния размер на получената сума по този договор, ведно със законната лихва.

**IV. ОБЩИ УСЛОВИЯ НА ДОГОВОРА**

9. Дължимите плащания за месец декември от настоящата година се извършват, както следва:

9.1. През месец януари на следващата календарна година - по схемата, описана в Раздел II „права И Задължения на страните” от договора.

9.2. При финансова възможност - не по-късно от 4 /четири/ работни дни преди края на годината при представяне на документа по т. 5.5.1., в частта за начислени средства за м.декември, в срок не по-късно от 10 работни дни преди края на годината. При наличие на различия между преведените от Възложителя на Работодателя средства и действително изплатените от Работодателя средства, удостоверени с представяне на документи по т.5.5.1., в частта за внесените/преведените за месец декември осигурителни вноски за сметка на работодателя, т.5.5.2. и т.5.5.3. в срок до 15 януари, разликата се възстановява от Работодателя на Възложителя до 31 януари на следващата календарна година или се приспада от Възложителя при следващо плащане.

10. Възложителят или оторизираните контролни органи имат право да извършват проверки на Работодателя по изпълнението на договора, а също така и проверки относно правомерността на изразходването на средствата, преведени по насърчителната мярка, за което съответните длъжностни лица съставят констативен протокол.

10.1. Възложителят не носи отговорност за действия или бездействия на Работодателя, в резултат на които възникнат: смърт или злополука на което и да било физическо лице по обектите на договора; загуба или нанесена вреда на каквото и да било имущество, вследствие изпълнение дейностите по договора.

11. Документите по т.5.4 и т.5.5 могат да бъдат представени по електронен път по реда на Закона за електронния документ и електронните удостоверителни услуги или чрез Системата за сигурно електронно връчване /ССЕВ/ или чрез обмен на документи чрез Системата за електронен обмен на съобщенията /СЕОС/, подписани с квалифициран електронен подпис /КЕП/, както и с лицензиран оператор.

12. Изменения и допълнения на настоящия договор се правят с писмено споразумение между страните.

13. Писмените покани и изявления по този договор се връчват на адресите, включително електронни, посочени от страните. В случай, че някоя от страните промени седалището или адреса си, в т.ч. електронен, се задължава да уведоми другата, като посочи нов адрес. В противен случай, покана или известие по този договор, отправено на стар адрес, ще се счита за редовно връчена.

14. Настоящият договор може да бъде прекратен при неизпълнение на задълженията на някоя от страните чрез писмено предизвестие, което изправната страна по договора отправя до неизправната. Договорът се счита за прекратен след изтичането на 5 /пет/ работни дни от получаването на писменото предизвестие. Работодателят възстановява пълния размер на предоставените средства по договора по чл.30б ЗНЗ, ведно със законната лихва от момента на получаването до окончателното им изплащане.

15. Настоящият договор може да бъде прекратен от всяка една от страните с писмено предизвестие, отправено до другата страна, при съществена промяна на съответната насърчителна мярка и на нормативните актове, уреждащи отношенията, свързани с неговото сключване и изпълнение, както и при настъпване на обективни причини, водещи до невъзможност за изпълнение на договора. Договорът се счита за прекратен след изтичането на 5 /пет/ работни дни от получаването на писменото предизвестие.

16. Договорът се прекратява, когато помощта по него е предоставена в нарушение на изискванията на Регламент (ЕС) № 651/2014, разпоредбите на ЗНЗ и ППЗНЗ, уреждащи предоставянето на държавната помощ, и при декларирани от кандидата неверни данни за получени от него държавни и минимални помощи. Работодателят възстановява пълния размер на предоставените средства по договора по чл.30б ЗНЗ, ведно със законната лихва от момента на получаването до окончателното им изплащане.

17. Вземанията по т.16 се събират като в 10 дневен срок от установяването им, Възложителят изпраща покана до Работодателя за доброволно изпълнение на задължението в 14-дневен срок от получаване на поканата.

18. В поканата за доброволно изпълнение Възложителят уведомява Работодателя за размера на дължимите суми, срока за възстановяването им, данни за банковата сметка, по която да бъдат възстановени, реда, по който Възложителят да бъде уведомен за доброволното възстановяване, както и за действията по принудителното изпълнение, които ще бъдат предприети след изтичане на срока за доброволно изпълнение.

19. В случай, че Работодателят не изпълни доброволно задължението си, в срок до 10 работни дни след изтичане на срока за доброволно изпълнение на задължението, Възложителят уведомява Националната агенция за приходите за събиране на вземането.

20. При възникване на изискуеми задължения и/или на задължения за неизпълнение на сключени договори по програми, мерки и обучения, както и по проекти по Оперативна програма „Развитие на човешките ресурси” на Работодателя по време на действието на договора, Възложителят ги прихваща срещу остатъка от своето задължение към Работодателя, съгласно т. 2.

Двете насрещни вземания се погасяват до размера на по-малкото, след писмено изявление на Възложителя, в горния смисъл.

21. При възникване на изискуеми публични задължения и/или на задължения за неизпълнение на сключени договори по програми, мерки и обучения, както и по проекти по Оперативна програма "Развитие на човешките ресурси” на Работодателя по време на действието на договора, Възложителят може да извърши прихващане от всякакви суми, дължими на Работодателя от Възложителят, включително от други действащи договори.

22. Настоящият договор се счита за прекратен, в случай че в срок до 1 месец от сключването му, разкритите по т. 1 работни места не бъдат заети.

23. За всички неуредени от настоящия договор положения се прилагат разпоредбите на Закона за задълженията и договорите, Гражданския процесуален кодекс и действащото българско законодателство.

24. Споровете по изпълнението на настоящия договор се разглеждат от компетентния съд, в чийто териториален обхват попада Възложителя.

25. Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и едиствено по реда, предвиден в Регламент (ЕС) 2016/679/ на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни.

26. Страните обменят покани, известия и информация на следните адреси:

Възложител: Дирекция “Бюро по труда” …………………….

Адрес за кореспонденция: ……………

Електронна поща/адрес: ………………….

Телефон за връзка: ………………………;

Работодател:

Адрес за кореспонденция: ………………………

Електронна поща/адрес: ………………….

Телефон за връзка: ………………………

Настоящият договор се съставя в два еднообразни екземпляра – по един за всяка от страните.

Приложения, неразделна част от този договор са:

1. Декларация по чл. 56 от ЗНЗ и за държавни помощи по чл. 29, ал.2, т.11 от ППЗНЗ /по образец/.

2. Списък/ Списъци на наетите лица.

3. График за работното време /образец/.

Разплащанията на дължимите суми по договора се извършват по банкови сметки:

Дирекция „Регионална служба по заетостта” Предприятие/организация/администрация

гр. ………………………… ……………………………….….……….

……………………………. ………..……………………….…………

**За Възложител: Работодател:**

**ДИРЕКЦИЯ “БЮРО ПО ТРУДА”: ………………………………. – гр. ………………:**

Директор:…………….……….. Ръководител: …………………….

Упълномощено лице … ………………… Гл. счетоводител: …………..………

1. Схема за държавна помощ за наемане на работещи с увреждания под формата на субсидии за заплати, при спазване на изискванията на Регламент (ЕС) № 651 на Комисията от 17 юни 2014г. за обявяване на някои категории помощи за съвместими с вътрешния пазар в приложение на членове 107 и 108 от Договора (публикуван в Официален вестник на ЕС, бр. L 187 от 26.6.2014 г.) и регламентите, които го изменят, допълват или заменят.

   Не се отнася за работодатели – бюджетни предприятия / организации, които не осъществяват стопанска дейност на обектите, на които са нает безработни лица. [↑](#footnote-ref-1)
2. Отчет за наетите лица, отработеното време, средствата за работна заплата за наетите лица и други разходи за труд за предходните 4 тримесечия, подавани на основание на чл.20 от Закона от статистиката или справка за средносписъчния брой на персонала и за начислените средства за работна заплата за предходните 12 месеца – копие ,заверено „Вярно с оригинала”. [↑](#footnote-ref-2)
3. Копие на заповед/ите за освобождаване или писмо от което да са ясни трите имена на лицата и основанието от КТ за тяхното освобождаване с цел доказване, че прекратяването на правоотношенията с лицата, заемали същите длъжности, заявени в заявката не е в резултат от съкращение на персонала. [↑](#footnote-ref-3)